**Опис на проектот**

Целта на нашиот проект е да направиме апликација кој ќе ги прикажува сите станици за полнење на електрични возила на територија на град Скопје. Оваа идеја произлезе од фактот дека електичните возила се повеќе заземаат замав во денешницата, а со оглед на огромното аеро-загадување во нашиот главен град кое од година во година станува се поголем проблем сметаме дека бројот на електрични возила наскоро значително ќе се зголеми. Бидејќи електичните станици за нивно полнење ги нема во голем број, би било доста корисно доколку корисниците би можеле да ги видат сите станици кои ги имаат на располагање и секако, која од нив им е во непосредна близина. Оваа веб апликација ќе им овозможи на нејзините корисници приказ на сите станици на мапа како и табеларен приказ на истите со сите нивни карактеристики. Дополнително корисниците ќе можат да пребаруваат станици според општина која им е потребна или пак според адресата со што би им овозможиле да ги пронајдат оние кои се наоѓаат најблиску до нив. Исто така корисниците би можеле да видат од кој оператор е станицата, кога работи и која е цената за полнењето. Имаме во план апликацијата да биде достапна на македонски и англиски јазик со цел да им овозможи на странските туристи полесно користење на апликацијата. Апликацијата ќе биде достапна за сите граѓани.